成克鞏

成克鞏（），字子固，號青壇《崇禎十六年癸未科進士三代履歷》：成克巩，青坛，春秋房，戊午年二月二十一日生。大名人，己卯五十名，會試一百八十三名，三甲六十三名。刑部觀政，授翰林院庶吉士。，直隸大名人。明末清初政治人物。崇禎末科進士，改庶吉士。不久仕清，官至內秘書院大學士。《清史稿·卷238》：成克鞏，字子固，直隸大名人。父基命，明大學士。克鞏崇禎十六年進士，改庶吉士。避亂裡居。順治二年，以左庶子李若琳薦，授國史院檢討。五年，遷秘書院侍讀學士。尋擢弘文院學士。九年，遷吏部侍郎。十年，擢本部尚書。疏言：「臣部四司，分省設官，原以諮訪本省官評。請令各司人注一簿，詳列本省各官賢否，參以撫按舉劾，備要缺推選。督撫舊無考成，請令疏列事跡，消弭盜賊，開墾荒田，清理錢糧，糾除貪悍，定為四則，以別賞罰。文選推升，概從掣簽。但地方繁、簡、沖、僻不同，如江南蘇、松等郡積弊之區，非初任邑令所能振刷。請取卓異官，或升或調，通融補授。行之有效，即加優擢，亦於選法無礙。」章下所司。尋擢秘書院大學士。以薦御史郝浴失人，鐫二級。十二年，命還所降級。十二年，加太子太保。左都御史缺員，命克鞏暫攝，並諭俟得其人，仍回內院。疏言：「用人為治平之急務，而大僚尤重。今通政使李日芳、甘肅巡撫周文葉、陝西巡撫陳極新皆衰老昏庸，亟當更易。財用困乏，宜定丈量編審之期。學校冒濫，宜嚴考貢入學之額。任樞密者，遇封疆失事，不得借行查以滋推諉。司刑憲者，於棍徒詐害，不得寬反坐以長刁風。又若修築河工，宜覈冒銷，杜侵帑。此數事皆當振刷，以圖實政。」上深韙之。給事中孫光祀劾左通政吳達兄逵叛逆，下法司勘擬。克鞏疏論左都御史龔鼎孳與達同鄉，徇隱不舉，鼎孳疏辨不知逵為達弟，坐奪俸。尋命克鞏回內院。十五年，加少保，改保和殿大學士，兼戶部尚書。十六年，加少傅兼太子太傅。十七年，遵例自陳，諭不必求罷。部推浙江布政參議李昌祚擢大理寺少卿。先是，揚州亂民李之春事發，其黨亦有名李昌祚者，克鞏與大學士劉正宗票擬未陳明；又在吏部時，薦周亮工，擢至福建布政使，坐贓敗：克鞏疏引罪。左都御史魏裔介劾正宗，語連克鞏，並及昌祚、亮工事，克鞏疏辨，上責其巧飾，下王大臣議，罪當奪官。世祖初以克鞏世家子，知故事，不次擢用，值講筵，命內臣將畫工就邸捨圖其像以進，居常或中夜出片紙作國書詢時事，克鞏占對惟謹；至是，諭責其依違附和，凡事因人，仍寬之，命任事如故。十八年，聖祖即位，復為國史院大學士。康熙元年，調秘書院大學士。二年，乞休回籍。克鞏迭主鄉、會試，稱得士，湯斌、馬世俊、張玉書、嚴我斯、梁化鳳等，皆出其門。歷充太宗實錄，太祖、太宗聖訓總裁，屢得優賚。二十六年，太皇太后崩，赴臨。三十年，卒，年八十四。子亮，編修；光，武昌守道。

生平
克鞏為明崇祯十二年（1639年）己卯科順天鄉試第五十名舉人，十六年（l643年）三甲六十三名进士，改庶吉士。明末回鄉避亂。

清兵入關，順治二年（1645年），經過左庶子李若琳推薦，成克鞏開始仕清，被授予國史院檢討。順治五年（1648年），遷秘書院侍讀學士。不久，擢升弘文院學士。順治九年（1652年），遷吏部侍郎。次年升任吏部尚書。

不久，擢升秘書院大學士。因推薦御史郝浴，以“失人”之過降二級。順治十二年（1655年），還所降級。同年加太子太保，短期暫攝左都御史職缺。順治十五年（1658年），加少保，改保和殿大學士，兼任戶部尚書。次年又加少傅，兼太子太傅。

順治十八年（1661年），聖祖即位，成克鞏復改為國史院大學士。康熙元年（1662年），調任秘書院大學士。次年乞休回籍。康熙三十年（1691年）卒，年八十四歲。

克鞏數次主持鄉試、會試，堪稱“得士”，湯斌、馬世俊、張玉書、嚴我斯、梁化鳳等，皆出於其門下。還曾充任太宗實錄及太祖、太宗聖訓總裁。

 家族 
曾祖成序爵，廪生，赠礼部尚书大學士。祖父成郁，生员，赠礼部尚書大學士。父成基命，丁未進士，官至礼部尚書兼文渊阁大學士（內閣首輔），赠少保。子成亮，任翰林院編修；成光，任職武昌守道。

參考資料

趙爾巽等.《清史稿》. 中華書局點校本.

K克
Category:邯鄲人
Category:明朝庶吉士
Category:清朝翰林
Category:清朝吏部侍郎
Category:清朝吏部尚書
Category:清朝大學士